Zápis z VČS konanej dňa 10. 4. 2022 na UVLF v KE.

1. **Otvorenie** – schôdzu otvoril predseda ZO AVS KE Michal Šimko a odovzdal vedenie schôdze tajomníkovi Gasperovi

2. **Voľba komisií** – boli navrhnutí aj schválení:

Mandátová komisia: Ing. Dudjak, Ján DUlák, St. Majerník ml.

Návrhová komisia: Gabriel KOmínek, Martin Húžvar, MVDr. Kaiser

3. **Hodnotiaca správa za rok 2021 -** predniesol tajomník Ing. Jaroslav Gasper

4. **Správa o hospodárení za rok 2021 a návrh rozpočtu na rok 2022** – prečítal p. Pošivák

5. **Správa KRK**- prečítal jej predseda Peter Jurdák

6. **Diskusia**

*Krupár* – či sa nepodpíše zmluva o prehliadkach včelstiev aj s RVPS KE – okolie

*M. Šimko* vysvetlil, že niekoľko krát telefonoval na RVPS kE-okolie a nedovolal sa. RVPS KE-mesto aktívne pristupuje ku podpísaniu zmluvy, RVPS KE-okolie sa doteraz neozvali.

*M. Húžvar* – či bude zabezpečný ekopol na liečenie včiel alebo jeho náhrada

*Gasper* – ekopol je na rok 2022 zabezpečný

*Ján Marek* – či je  AVS v opozícii voči p. Rusnákovi predsedovi SZV

*Gasper* – my vychádzame s predsedom SZV dobre, opozíciu má p. predseda priamo vo VV SZV

*D. Mrázko* – chce vedieť či niečo vieme o novo navrhovanom zákone o včelách

*Gasper* – p. Hodoško konzultoval aj so mnou návrhy do nového zákona o ochrane zvierat, kde mali byť zahrnuté aj včely. Vysvetľoval som mu, že tie jeho návrhy neprejdú a nie sú dobré pre včelárstvo. Ale nedal si povedať. Vysvetlil ako to bolo myslené s tými 2 včelstvami na ha. Tajomník  podrobnejšie vysvetlil čo hrozilo, keby tento zákon prešiel ako poslanecký návrh.

*M. Šimko* – informoval o možnostiach zájazdu do Turecka na APimondiu v auguste. Dá sa ísť letecky aj autobusom. Môžu sa uňho hlásiť, tí čo majú záujem. Celý zájazd vyjde jednu osobu do 600 € - výstava + fakultatívny výlet po Istanbule.

*Kolačkovský* – presunul včely z KE-mesto na KE-okolie. Kto mu príde na kontrolu včelstiev

*Gasper* - je to v kompetencii RVPS ke-okolie, ale asi nikto.

*MVDr. Kaiser* – či budú školenia AUVL

*Gasper* – vysvetlil, že školenia AUVL zatiaľ majú SZV, my budeme musieť cez OZ SV naplánovať tiež nejaké školenia. Takže v novom podpornom období predpokladá, že budú školenia aj pre AVS niekedy v september až december 2022.

*Jurdák* – požiadal prítomných aby nahlásili tajomníkovi čísla účtov, zrýchľuje a zjednodušuje to prácu tajomníkovi pri vyplácaní dotácií.

*Gasper* – informoval, že možno sa budú vyrábať nové členské preukazy

*Hlač* – chce vedieť ako funguje nová kancelária .

*Šimko* – vysvetlil, že sa tam presťahovala knižnica z garáže, že sa viažu jednotlivé ročníky čas. Včelár

*Gasper* – styk so včelármi sa tam zatiaľ nevykonáva, ako bolo niekedy dávno ešte za čias p. Staška. AK by bol záujem a mal by tam kto byť, tak sa to môže zaviesť aj keď v dnešnej dobe mobilov a internetu to nemá až taký význam. Je treba evidenciu kníh z papierovej podoby dostať do elektronickej podoby. V jednej z miestností je archív, ktorý by sa raz mohol využiť na napísanie histórie našej ZO.

7. **Správa mandátovej komisie** – predniesol predseda mandátovej komisie Ing. Dudjak- sme uznášaniaschopní. Keby sme mali o troch ľudí menej už by sme neboli uznášaniaschopní. Treba iniciovať zmenu Stanov v tomto článku, aby po určitom čase ak nebudeme uznášaniaschopní, sme mohli schváliť uznesenie  2/3 väčšinou z prítomných členov.

8. **Návrh na uznesenie** predniesol jej predseda G. KOmínek. Tiež podporil navrhnutý inštitút schvaľovania uznesenia ak nie sme uznášaniaschopní. Majú to tak rybári, chovatelia hydiny, šachisti atď.   
Uznesenie bolo jednomyseľne schválené.   
Predseda AVS *Ján Šoltýs*, poďakoval za pozvanie, vyjadril sa ku školeniam AÚVL- poslal požiadavku na ÚVč., on sám riadi a vedie najmladšiu ZO AVS Bardejov, kým košická AVS je najväčšia čo do počtu členov, bardejovská je najmenšia. Vekový priemer má 40 rokov v ZO, hovoril o zabezpečení opeľovacej činnosti, o zasadnutiach OZ SV a ku čerpaniu prostriedkov z EÚ.

**Záver** – predseda ZO AVS KE Michal Šimko poďakoval prítomným za aktívnu účasť a dúfa, že sa stretneme na vč. nedeli aj na výstave v BZ a ukončil schôdzu.

Zapísal tajomník ZO AVS KE, Ing. Jaroslav Gasper, PhD.